**Referat af Boldklubben FREMs ordinære generalforsamling den 27. september 2022**

**Dagsorden:**

1. Valg af dirigent og referent
2. Beretning om klubbens virksomhed i det forløbne år
3. Fremlæggelse af det reviderede regnskab
4. Godkendelse af regnskab for Boldklubben FREMs Hjælpefond
5. Fastsættelse af kontingent
6. Godkendelse af budget
7. Eventuelle forslag
8. Valg af bestyrelse i.h.t. §8
9. Valg af suppleanter i.h.t. §8
10. Valg af revisorer i.h.t. §12
11. Eventuelt

Inden start af mødet blev der holdt et minuts stilhed for Egon Henriksen, Benny Moebius, Svend Aage Madsen ”gummi”, Hans Westerberg og Palle Stegler. Æret være deres minde.

**Ad 1)**

Simon Nyborg blev valgt som dirigent

Ninna Hedeager Olsen blev valgt som referent

**Ad 2)**

Formanden holdt beretning med efterfølgende debat. Benny Davidsen fortalte bl.a. om, at medlemsfremgangen er blevet fastholdt, at det lykkedes at blive godkendt til en ny to-årig periode med ungdomslicens på trods af sygdom og efter hårdt arbejde, at det lykkedes at sælge over 300 anparter til fans og andre fremmere, samt at en opgradering af Valby Idrætspark er kommet med i kommunens planer, og at det lige nu ser ud til, at der skal ligge ungdomsboliger oven i FREMs nuværende klubhus, mens der efter samme plan skal bygges en ny tribune, hvor FREM så kan få klubhus. Men at det altså endnu stadig er skitser og ikke en vedtaget plan.

Jan Mathisen om Klubhus – er det et klubhus, der skal deles med mange? Der er afgørende, at vi får vores eget klubhus.

Formanden svarede, at det er også det ønske, vi har meldt ud.

Simon Nyborg: Benny har gjort et kæmpestort arbejde som formand, og det var svært at komme i hus med ungdomslicensen, klubben har problemer også stadig problemer, men husk alle det gode der sker, og tak til formandens og de andre i bestyrelsens store arbejde.

Karl Åge: Det er ikke professionelt nok, der har ikke været info nok om, hvordan man køber b-anparter, og hvad man får?

PO: Der har været corona og krig, det er forståeligt at vi ikke har solgt så mange c-anparter endnu, og det er nok heller ikke sandsynligt at vi får solgt så mange c-anparter i fremtiden, men lad os starte med at satse på de mange trofaste fans og aktive og flere b-anparter. Desuden nævnte han de gode sportslige resultater: både 1. holdet er rykket op fra 3. division til 2. division - og 2. holdet er rykket op fra serie 1 til Købehavnsserien.

Henning Laursen: Bad sidste år under evt. at APS’et kommer på som fast punkt på BK Frems generalforsamlings dagsorden. Det er blevet glemt i år.

Det beklagede næstformanden og lovede, at det bliver husket fremover.

**Ad 3)**

Frans Barkler fra bestyrelsen gennemgik årets regnskab. Regnskabet viser øgede kontingentindtægter, hvilket tilskrives nye medlemmer samt første fulde sæson med Academy-tillæg.

Tilskud fra Københavns Kommune er lidt hævet, hvilket sammenstilles med højere udgifter til husleje.

Lidt færre sponsorindtægter. Forpagtningsindtægter på samme niveau, men tendens er lavere indtægter på forpagtning fremover.

Regnskabet er som første hele regnskabsår renset for elite (1.senior) indtægter og udgifter – så det reelle billede af selve moderklubbens drift fremgår ret klart. Samlede indtægter på 2,727 millioner kr. mod samlede udgifter på 2,792 millioner kr. Det giver et let underskud på minus 79.841 kr.

Underskuddet skyldes primært ekstra omkostninger til klubhus, energi, varme og drift.

Underskuddet kompenseres i det kommende år med let forhøjede kontingentsatser på 50 kr. for alle hold, bortset fra lukkede hold og passive medlemmer.

Simon Nyborg: Vi har en meget stor del af klubbens egenkapital, der er bundet i APS’et, og det betyder, at der ikke flere midler til, at klubben kan hjælpe selskabet. Så hvis udgifterne er for høje, så skal driften tilpasses.

PO: Hvis der var nogen, der troede, at man kunne lave et APS ud af en moderklub, uden at det koster penge, så tager man fejl. Vi har startet en virksomhed op uden at have den nødvendige kapital, vi har det laveste budget i hele 2. division – hvis vi skal sætte tæring efter næring, så går det ud over de sportslige resultater.

**Ad 4)**

Thorkild Andersen gav beretningen.

Efter F.O.B.’s årsmøde i februar blev jeg indstillet som administrator for Hjælpefonden, men kun indtil denne Generalforsamling. Her skulle jeg reelt godkendes, men da vi nu har fundet en ny administrator blandt F.O.B.’s medlemsskare er det ikke nødvendigt. Vedkommende Poul Smidt, der er her i dag, har sagt ja tak til af overtage efter mig. Vedtægten forskriver nemlig at administrator skal vælges blandt FOBs medlemmer. Så hvis i ikke har nogen indvendinger imod det går vi ud fra Poul Smith er godkendt. Poul bliver så efterfølgende godkendt på F.O.B.s næste årsmøde.

Selvom det lykkes i år at finde et blandt F.O.B.’s medlemmer finder Hjælpefondens bestyrelse det vigtigt at fremtidssikre dette valg. Derfor foreslår vi under pkt. syv en ændring af vedtægtens §10, så det i stedet bliver blandt alle Boldklubben Frems medlemmer.

Men nu til Hjælpefondens regnskab med noter, der er udleveret til jer i dag.

**INDTÆGTERNE UDGØR SAMLET 5.889 kr. og fordeler sig på**

Renter med 478 kr., en del mindre end tidligere pga. negative renter. Udbytter 16.002 kr. Kursregulering af værdipapirer er desværre negativ i år med et minus på 101.499 kr. Efter Ruslands invasion af Ukraine har aktiemarkedet været nedadgående. Efter lidt optur hen over sommeren er det dog igen et meget surt marked. Vi har dog stadig tillid til de aktier vi har. Banken siger vi skal have is i maven, så det har vi.

Stole- og stolpereklamerne med 65.400 kr. Her har vi fået indkrævet alle restancerne fra tidligere år, i år mangler reelt kun 2 der mangler at betale. Diverse indtægter 25.508 kr. Dette skyldes, at vi har modtaget store donationer ifm. et medlems død, hvor familien har ønsket at tilgodese Hjælpefonden, i stedet for blomster til bisættelsen. Det er vi meget taknemmelige for.

**UDGITERNE UDGØR SAMLET 151.104 kr. og fordeler sig på**

Drifts- og administrative udgifter med 7.650 kr. Her er der flere udgifter pga. udskiftninger af skilte for stole- og stolpereklamer, en ny lej kode (for at kunne handle på børsen) og diverse mindre udgifter til reparation af stolesæder. Støtte jf. fundats til Boldklubben Frem 143.454 kr. Tilskuddet er meget større i år, da vi har ydet betydeligt mere i støtte end tidligere år (mindre sidste år pga. Corona) da vi har benyttet os af den store donation nævnt tidligere. Nærmere om det senere under noter.

Alt i alt et ikke tilfredsstillende resultat med et underskud på 145.214 kr.

Aktiver og passiver balancerer med 1.228.186 kr.

Aktiverne består af likvide midler i banken med 413.769 kr. og aktiebeholdning pr. 30.6.22 med 814.428 kr. Værdien i dag er kun 737.184 kr., altså meget mindre, men stadig med en gevinst ift. da vi købte på 75%.

Passiverne fordeler sig med en egenkapital på nu 1.228.186 kr.

Og nu noterne til regnskab

***Note 1 Stole- og stolpereklamer***

For stole er der indbetalt 45.000 kr. og for stolper 20.400 kr***.*** Som nævnt indeholder disse restancer fra tidligere år.

***Note 2 drifts- og administration***

Administration 5.639 kr. og Bankgebyrer 2.011 kr.

***Note 3 Støtte iht. Fundats***

|  |  |  |
| --- | --- | --- |
| Tilskud grill afslutning fodboldskole 2021 og 2022 kr. 8.010 Vedt. §3A |  |  |
| Tilskud til VEO-kamera Ungdom kr. 10.000 Vedt. §3A |  |  |
| Tilskud til U16 opstarts komsammen kr. 1.774 Vedt. § 3A |  |  |
| Tilskud til U13 & U14 stævne Esbjerg kr. 19.240 Vedt. § 3A |  |  |
| Tilskud til U11 og U13 Øens Cup kr. 6.610 Vedt. § 3A |  |  |
| Tilskud til U17 og U 19 træningslejr Tyrkiet kr. 64.320 Vedt. § 3A |  |  |
| Tilskud til U13 Future Cup Gøteborg kr. 21.000 Vedt. § 3A |  |  |
| Tilskud til Nålefest 2020-2021-2022 (Corona udsat) kr. 3.600 Vedt. §3A |  |  |
| Tilskud til ompolstring af stole i Cafeen kr. 6.900 Vedt. § 3D  Der er udskiftet 30 stolesæder, hvor Frem og Hjælpefonden hver har betalt 50%. Her skal der lyde en stor tak til Viggo, der har været ydet en fremragende indsats ifm. disse udskiftninger. |  |  |
| Tilskud til World Cup 70+ i Roskilde kr. 2.000 Vedt. § 3C |  |  |

I alt støttet med 143.454 kr. fremgår også i Frems regnskab.

***Note 4 Værdi af aktier***

Vi har ikke købt eller solgt aktier i år, men alene investeret i en C-anpart i Boldklubben Frem ApS.

Jeg vil ikke gennemgå de enkelte aktier, men blot konstaterer at det har været et rigtig skidt sidste halvår for aktier for Hjælpefonden og at værdien er faldet med knap 7% i forhold til sidste år. Vi håber vi på sigt kan holde værdien, men bestyrelsen bør holde øje med udviklingen og vurdere om der bør ske ændringer.

Sluttelig kan egenkapitalen opdeles i det bundne kapitalindskud der nu udgør 785.473 kr. og de frie midler til rådighed for tilskud med 442.713 kr.

Regnskabet overdrager jeg så til GF.

Poul Schmidt blev godkendt som administrator for Boldklubben FREMs Hjælpefond

Anders (ungdomstræner): tak til hjælpefonden for støtte til turene og de unge der har fået hjælp og tilskud, de har været meget glade.

Henning Laursen: Er midlerne parkeret?

Thorkild: Både og, vi har de fleste i likvide midler, og resten er bundet i aktier.

**Ad 5)**

Bestyrelsen foreslår to kontingentstigninger på ungdomskontingent og på talenttillægget – begge på 50kr – øget brugerbetaling der hvor udgifterne er.

Poul Schmidt: hvorfor ungdommen?

Svar fra formanden: Det er der udgifterne ligger.

Jan Mathisen: Mange familier har det svært, kan vi ikke dele det ud på flere medlemmer, end at det er de unge der skal betale for de stigende priser.

Karl Åge: Enig med Jan

PO: Kan vi sprede det ud over alle aktive medlemmer?

Flemming Nørmark: Selvom vi ikke skal sammenligne med andre klubber så ligger ungdomskontingentet lavt fx ca 200kr under FA2000

Søren og Simon: De lukkede hold er farlige at ændre kontingentet på de er meget prisfølsomme.

Frank Nielsen: Opfordring til at debattere et øget kontingent fremover.

Ændringsforslag fra Thorkild: tilføjes: Alle aktive hold undtaget de lukkede stiger med 50kr

Vedtaget med 47 stemmer for og 1 stemme imod

Bestyrelsens forslag til kontingent blev herefter vedtaget med ændringerne uden afstemning

**Ad 6)**

Budgettet er lavet som en fremskrivning af den forgangne sæsons resultat. Dog med et tillæg af kontingent indtægter på baggrund af lidt flere medlemmer, og let forøgede kontingent satser.

Husleje og tilskud fra Kbh kommune er sat på samme niveau, da det er uvist i hvilket omfang det vil blive ændret i den kommende sæson og hvornår evt ændringer vil træde i kraft.

Forpagtningsindtægter budgetteres på samme niveau, selvom det forventes at en ny forpagter vil have ekstra opstartsomkostninger, der kan reducere betalinger til klubben.

Der budgetteres med en samlet indtægt og udgiftsside i balance.

John Kassinger: spørgsmål til linje 6 lønninger – hvilken medarbejder er det?

Jimmy Due: til hjælpefonden – skal posten justeres ned?

Svar: Ja hvis posten til hjælpefonden bliver lavere, så bliver egenbetaling eller sponsorater tilsvarende højere.

Thorkild: Spørger om det samme beløb så er med under udgifterne? Hvis det er så har det netto nul virkning på budgettet.

Svar: Ja, de er med under udgifter.

Simon Nyborg: Der er ved at blive forhandlet en ny klubhusaftale med kultur- og fritidsforvaltningen. Den forventes at falde på plads i november og kommer til at påvirke budgettet.

Budgettet blev vedtaget uden afstemning.

**Ad 7)**

Der er indkommet et forslag til vedtægtsændring om Boldklubben Frems Hjælpefond §10 – se bilag.

Valg af administrator sker fremover blandt alle Boldklubben Frems medlemmer. Før var det bland alle F.O.B.’s medlemmer. Dette for at fremtidssikre en bredere kreds at vælge imellem

Vedtaget uden afstemning

**Ad 8)**

John Kassinger: forslag til procedure: vi etablerer en arbejdsgruppe, der skal finde en ny bestyrelse frem imod en ekstraordinær generalforsamling i slutoktober.

Simon Nyborg: der ligger store opgaver lige nu i moderklubben og store beslutningen i APS’et, som kan være en stor opgave for en arbejdsgruppe, samtidig med at de skal finde en ny bestyrelse.

PO: Godt forslag fra John – kandidaterne skal melde sig på banen, men det er et vigtigt valg særligt formandsposten, så vi skal ikke tage forhastede beslutninger.

Jens Andersen: Der skal tages nogle opgaver væk fra formandsposten, før nogen har lyst til at tage den – kan det løses på en ekstraordinær generalforsamling fx i slut oktober?

Simon Nyborg: Ja der skal indkaldes til en ekstraordinær generalforsamling, hvis der ikke bliver valgt en formand i dag, datoen kan findes i dag og opgaverne kan godt fordeles i konstitueringen i bestyrelsen.

John: Det er mere end opgavefordelingen – det er også en helt ny struktur i bestyrelsen der skal til.

Jan: enig med Jens og Simon – men vi skal lægge en plan for at blive bæredygtige også om nogle år.

PO: Vores klub er drevet forældet, og vi har ikke en strategi og træffe nogle beslutninger om hvad vi vil – hvor professionelle vil vi være? Skal vi være en breddeklub eller holde os til i toppen af divisionerne.

Thorkild: der er svært at finde en formand for moderklubben der også er den rette profil til at være formand for Aps’et – det kan godt være repræsentanterne fra b- eller c-anparterne der er formand for APS’et.

Jens: ville spørge om det samme? Kan ansvaret ikke fordeles på flere i APS’ets bestyrelse?

Svar: Det skal ikke være formanden for moderklubben der skal være formand for APS’et, det kan besluttes af APS’et generalforsamling.

Præsentation af kandidater:

Takashi: Kandidat til kasserer

Karl Åge: Kandidat til bestyrelsen

Anders: Kandidat til bestyrelsen

Morten: Kandidat til bestyrelsen

Simon: Kandidat til bestyrelsen

Der er ingen kandidat til formandsposten – så der skal indkaldes til ekstraordinær generalforsamling i slutoktober – her skal vælges en fuldtallig bestyrelse.

Jan: hvad kommer den ekstraordinære generalforsamlings dagsorden til at indeholde?

Svar:

Valg af bestyrelse

Valg af 2 a-anpartshavere til bestyrelsen

Valg af formand for APS

Frank: Kan vi udvide bestyrelsen til flere mennesker?

Preben: Kan den afgående bestyrelse blive en måned?

Flemming og Anders: Kan vi ikke vælge kasserer og ungdomsformand nu, og så fylde de sidste pladser i bestyrelsen senere?

Jimmy: Kan godt forstå Flemming og Anders, men enten skal vi foretage valg eller også skal vi vælge en krisegruppe.

Jens: Kan vi ikke udpege et arbejdende udvalg med dem der gerne vil med i bestyrelsen og så kan de arbejde som bestyrelse og hjælpe og prøve det af frem imod den kommende ekstraordinære generalforsamling.

Afstemning: Vi stemmer om ikke at vælge en bestyrelse i dag, og det blev derfor besluttet at nedsætte en arbejdsgruppe bestående af bestyrelsesmedlemmer og erfarne fremmere, der skal komme med et forslag til en ny struktur for organisering af arbejdet samt et samlet bud på en bestyrelse, der passer til den nye organisation. Gruppen skal også forberede en ekstraordinær generalforsamling i slutoktober.

Arbejdsgruppen består af den del af bestyrelsen, der ikke er gået af, Thorkild Andersen og John Kassinger, der er tovholder for gruppen.

Vedtaget enstemmigt.

Arbejdsgruppen består følgelig af: John, Thorkild, Benny, Frans, Claus.

**Ad 9)**

Ingen valgt

**Ad 10)**

Ekstern og intern revision, Christensen Kjærulff henholdsvis Leif Sørensen, er genvalgt uden afstemning

**Ad 11)**

Der er generalforsamling for b-anparterne den 24/10 kl. 17.30

Generalforsamlingen sluttede med et Fremmer hurra

Underskrevet af: Dato:\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dirigent: Simon Nyborg Referent: Ninna Hedeager Olsen